鷄爪樹

鷄爪樹係番荔枝科鷄爪屬嘅常綠披散或攀援灌木，而家喺中國嘅兩廣同雲貴高原一帶，同東南亞嘅丘陵、山坡、灌木林邊、海拔比較低嘅空地、荒野同山谷嗰度都可以搵到。

名
呢種植物喺粵語區入面有好多個名，具體嚟講，幾乎係每個粵語區嘅城市都有唔同嗌法：

廣東
 東莞：雞腳趾
 陽江陽春：雞爪枝
 清遠英德：爪芋根
 茂名高要：雞爪葉
 惠陽：雞腳趾

廣西
 貴港桂平：雞爪木
 貴港平南：雞爪木、雙柱木
 梧州市區：黑節竹
 梧州藤縣：碎骨藤
 崇左天等：燈籠草
 崇左大新：雞香草
 玉林市區：雞肘風
 玉林陸川：雞爪鳳、雞爪枝
 玉林博白：雞爪鳳
 玉林北流：雞爪枝
 桂林：雞爪根、雞爪香
 南寧：雞爪珠、複輪藤

形態
成樖嘢冇毛，梗粗糙，有打掂嘅條紋同凸出嘅灰白皮窿。葉薄革質，互生，些少似方嘅圓形。花黃白，單生或互生，生喺花柄。果似串埋啲珍珠噉。

用途
呢種植物一般用嚟做觀景植物同綠籬植物，甚至可以用嚟做木材。

藥用價值

呢種植物嘅根可以做藥，可以醫風濕痹痛、跌打損傷、產後瘀滯腹痛、消化唔好、胃痛腹脹、疥癬呢啲病

有關嘅書
 城市野花草 第26页 机械工业出版社　　ISBN 978-7-111-41837-8

假鷹爪 認識植物
 假鹰爪 Desmos chinensis 中国植物图像库
 假鹰爪根 中醫世家
 假鷹爪 樹木谷

類:鷄爪屬
類:四季常綠植物
類:灌木
類:藤木
類:木材
類:觀葉植物
類:藥用植物
類:綠籬植物